open-index/open-wikipedia-markdown huggingface dataset:
Christelle Gros

**Christelle Gros**, rođena 19. maja 1975. u Oyonnaxu u Francuskoj, je nekadašnja francuska biatlonka.

## Karijera
### Olimpijske igre 
Christelle Gros je samo jednom nastupila na Zimskim olimpijskim igrama i to na ZOI 1998. Najbolji rezultat u pojedinačnim utrkama bilo joj je 59-o mjesto u utrci na 15&nbsp;km, kada je sa sedam promašaja i zaostatkom od 11:41.8&nbsp;min bila sporija od bugarske biatlonke Ekaterine Dafovske. Na istim igrama osvojila je osmo mjesto u štafeti s Emmanuelle Claret, Florence Baverel-Robert i Corinne Niogret sa zaostatkom od 3:41.0&nbsp;min u odnosu na pobjedničku njemačku štafetu u sastavu: Uschi Disl, Martina Zellner, Katrin Apel i Petra Behle.

### Svjetska prvenstva 
Gros je nastupila na šest Svjetskih prvenstava od SP 1997. do SP 2006. Osvojila je jednu bronzanu medalju i to na SP 1999. s Delphyne Heymann, Florence Baverel i Corinne Niogret u štafeti. Najbolji rezultat u pojedinačnim disciplinama ostvarila je na SP 2004. u utrci na 7,5&nbsp;km, kada je osvojila sedmo mjesto, kao i na istom prvenstvu u utrci na 15&nbsp;km.

### Svjetski kup 
Prvi nastup Christelle Gros u Svjetskom kupu bio je u sezoni 1995/96. U prvoj utrci u italijanskom Antholzu 11. januara 1996. je osvojila 42-o mjesto u utrci na 15&nbsp;km sa šest promašaja i zaostatkom 7:00.9&nbsp;min u odnosu na pobjednicu Uschi Disl. Najbolji rezultat bilo joj je treće mjesto u sezoni 1997/98. na Pokljuki 7. marta 1998, kada je s jednim promašajem i zaostatkom od 45.8&nbsp;s bila sporija od pobjednice Magdalene Forsberg. U štafetnim utrkama u istoj sezoni 14. decembra 1997. u Östersundu pobijedila je u štafeti s Florence Baverel, Emmanuelle Claret i Corinne Niogret.

## Prestanak karijere 
Aktivnim bavljenjem biatlonom prestala se baviti 2007. godine

## Privatni život 
## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1975.
Kategorija:Biografije, Oyonnax
Kategorija:Francuski biatlonci
Kategorija:Francuski olimpijci u biatlonu
Kategorija:Osvajači medalja na Svjetskim prvenstvima u biatlonu
Kategorija:Biatlonci na Zimskim olimpijskim igrama 1998.
Lokalni izbori u Bosni i Hercegovini 2012 (Brčko)

**Lokalni izbori** za izbor 31 predstavnika u Skupštini Brčko distrikta održani su 7. oktobra 2012. Izbori su održani na 134 biračka mjesta, a pravo glasa imalo je 83.836 glasača. Glasati se moglo izlaskom na biračko mjesto, preko mobilnih timova i poštom.

## Rezultati 
[mini| [Socijaldemokratska partija Bosne i Hercegovine|SDP BiH (5)
 SNSD-DNS (4)
 SDS (3)
 SBB (3)
 SDA (3)
 SP-PUP-DP RS (3)
 HDZ BiH (2)
 HSS BiH (2)
 SBiH (2)
 PDP-SNS RS (2)
**Nacionalne manjine:**
 SDS (1)
 SDP BiH (1)]]
Na izborima za Skupštinu Brčko Distrikta izašlo je ukupno 43.999 (52,48%) glasača, a od toga je 42.383 (96,33%) glasova bilo važećih, te 1.616 (3,67%) nevažećih. Birano je ukupno 31 predstavnik (29 redovna i 2 iz nacionalnih manjina), te su oni izabrani po broju osvojenih glasova po listama, dok je odabir predstavnika iz pojedine stranke vršen po najvećem broju glasova.

### Nacionalne manjine 
## Reference 
## Vanjski linkovi 
* Zvanična stranica "Centralne izborne komisije Bosne i Hercegovine"

Brčko
2012.
Lokalni izbori u Bosni i Hercegovini 1997 (Brčko)

**Lokalni izbori** za izbor vijećnika u općinsko vijeće Brčkog održani su 13. i 14. septembra 1997. Glasati se moglo izlaskom na biračko mjesto i poštom.

## Rezultati 
Na izborima za Općinsko vijeće Brčkog izašlo je ukupno 35.928 glasača, a od toga je 22.277 (62%) glasova bilo u općini, a 13.651 (38%) izvan općine.

Općinsko vijeće za načelnika izabralo je Borka Reljića iz Srpske demokratske stranke (SDS).

## Reference 
## Vanjski linkovi 
* Zvanična stranica "Centralne izborne komisije Bosne i Hercegovine"

Brčko
1997.
Microsoftov miš

**Microsoftov miš** je kompjuterski miš koji je Microsoft izdao 1983. godine. Bio je to prvi miš koji je kompanija izdala, a dolazio je u paketu sa prvim verzijama Microsoft Worda i/ili Notepada (uključivanje ovih dvaju programa variralo je u početnim verzijama proizvoda), vodičem za učenje na ekranu, programom za sviranje na klaviru, igrom i jednim od prvih programa za stvaranje bitmapa u boji na kućnim računarima, pod nazivom “Doodle”, sa početnom cijenom od 195$.

Microsoftov miš imao je dva zelena dugmeta, zbog čega je bio poznat pod nadimkom "miš zelenih očiju". Kao i ostali miševi tog vremena, Microsoftov miš je koristio čeličnu kuglicu za praćenje.  Japanska kompanija Alps Electric proizvodila je ovaj miš.

Početna verzija imala je DB-25 serijski port. Kasnije verzije su bile dostupne sa InPort ISA interfejsom, koje je zahtijevalo instalaciju Microsoftove bus kartice u računar ili DE-9 serijski konektor. Sve verzije Microsoftovog miša mogle su se koristiti sa IBM-kompatibilnim i drugim DOS sistemima.

## Kasniji Microsoftovi miševi 
Godine 1985. Microsoft je predstavio "miš sivih očiju" , koji je imao veću rezoluciju od konkurentskih miševa, i preimenovanu verziju ZSoft PC Paintbrush-a pod nazivom "PC Paintbrush", koja je zamijenila Doodle u verziji 4 drajvera. Kasnije je ovaj alat bio preuređen i uključen u Windows 1, te je postao osnova za Microsoft Paint . Godine 1987. predstavljen je Microsoftov miš "dove bar" (nazvan tako zbog zakrivljenog naslona za dlan koji podsjeća na sapun Dove), u varijantama za InPort Microsofta, serijski port i PS/2 port . Godine 1991. napravljen je trackball miš "Microsoft BallPoint Mouse". Microsoftov miš 2.0, poznat je pod nazivom "bubreg" i predstavljen je 1993. godine, a njegov dizajn je poslužio kao osnova za IntelliMouse, koji je debitovao 1996. godine.

Više Microsoftovih miševa je izdano u kasnijim godinama, uključujući Microsoft Natural Wireless Laser Mouse, Microsoft SideWinder, Arc Mouse, Microsoft Sculpt Ergonomic Mouse i druge.
Datoteka:Mouse_Microsoft_PS2.jpg|alt=A PS/2 port-compatible Microsoft Mouse 2.0|Microsoft miš 2.0 kompatibilan sa PS/2 portom
Datoteka:Microsoft_Serial_Mouse_2.0A-8521.jpg|alt=A DB-25-compatible Microsoft Mouse 2.0|Microsoft miš 2.0 kompatibilan sa DB-25
U januaru 2024. godine, Microsoft je najavio da će proizvodnju svojih trenutnih proizvoda miševa dati na licenciranje dizajna i proizvodnje kompaniji Incase, kao dio napora da se više fokusira na dodatke s markom Surface . Ovi proizvodi će biti brendirani pod imenom Incase, ali sa oznakom da ih je dizajnirao Microsoft.

## Reference 
Kategorija:Microsoft
Kategorija:Miš (hardver)
Lokalni izbori u Bosni i Hercegovini 2004 (Brčko)

**Lokalni izbori** za izbor 29 predstavnika u Skupštini Brčko distrikta održani su 2. oktobra 2004. Pravo glasa imalo je 53.036 glasača. Glasati se moglo izlaskom na biračko mjesto, preko mobilnih timova i poštom.

Ovo su bili prvi lokalni izbori nakon uspostavljanja Brčko distrikta Bosne i Hercegovine, jer je prva prijelazna skupština imenovana 21. marta 2000, 13 dana nakon uspostave Brčko distrikta, na osnovu naloga međunarodnog supervizora za Brčko Roberta W. Farranda i njen mandat je istekao tek nakon ovih izbora.

## Rezultati 
[mini| [Socijaldemokratska partija Bosne i Hercegovine|SDP BiH (6)
 SDS (6)
 SDA (4)
 SBiH (3)
 HDZ BiH (3)
 SP RS (2)
 SNSD (2)
 HSS BiH-NHI (2)
 DP (1)]]
Na izborima za Skupštinu Brčko Distrikta izašlo je ukupno 32.293 (60,89%) glasača, a od toga je 30.881 (95,63%) glasova bilo važećih, te 1.412 (4,37%) nevažećih. Birano je ukupno 29, te su oni izabrani po broju osvojenih glasova po listama, dok je odabir predstavnika iz pojedine stranke vršen po najvećem broju glasova.

## Reference 
## Vanjski linkovi 
* Zvanična stranica "Centralne izborne komisije Bosne i Hercegovine"

Brčko
2004.
Sudža

**Sudža** () je grad i administrativni centar Sudžanskog okruga u Kurskoj oblasti u Rusiji, a nalazi se na rijekama Sudža i Oljošnja, 105&nbsp;km jugozapadno od Kurska, administrativnog centra oblasti. Ima populaciju od 5.127 stanovnika. Glavni je izvor razmjene prirodnog gasa gdje se Transsibirski plinovod sreće sa plinovodom Bratstva.

## Historija 
Sudža je osnovana 1664. godine. Inicijalno je bio grad Sumskog puka u sklopu Sloboda Ukraine, a pritom je bio utemeljen bedemima i rovovima.

Godine 1708. postao je sastav Kijevskog guvernerata, a 1779. godine postaje sjedište Sudžanske ujezd (ruski: Sudzhansky Uyezd).

Godine 1870. u samom gradu je živjelo 4.482 stanovnika, a u manjim naseljima okolice 5.624 stanovnika. Godine 1869. u gradu je bilo 393 zanatlije, a 1871. godine devet fabrika. Pred kraj 19. stoljeća, Sudža je bio domaćin četiri godišnja sajma i dva sedmična tržišta.

Prema popisu stanovništva Ruskog carstva iz 1897. godine, grad je brojao 7.433 stanovnika, od čega su 61,2% bili Ukrajinci, 37,2% Rusi, 1,2% Jevreji, a 0,3% Poljaci .

Od novembra do decembra 1918. godine, Sudža je bila sjedište Vlade privremenih radnika i seljaka Ukrajine prije nego biva premještena u Belgorod.

U toku Drugog svjetskog rata, Sudža je bila okupirana od strane njemačkih trupa od 18. oktobra 1918. godine, do 3. marta 1943. godine.[lijevo|mini| Glavni tranzit ruskog gasa u Evropu, među kojima je i naftovod [Bratstvo ]]
U 20. stoljeću, plinovodna stanica napravljena je u neposrednoj blizini Sudže. Plinska mjerna stanica je također instalirana. Od 2024. godine, proizvodnja je u potpunosti otišla Urengoy-Pomary-Uzhhorod gasovodu (est 1982). Barem jedan novinar je u Junu 2024. godine upozorio da Gazprom i Rusija imaju najveće šanse da najviše izgube ukoliko Putinova Specijalna vojna operacija napravi prekid toka. Na početku 2023. godine, vlasnik je planirao nadomjestiti za gubitke Nordstream 2 tako što će uvećati protok za 20% u odnosu na prošlu godinu.

### Rusko-ukrajinski rat 
Nakon početka cjelovite invazije Rusije na Ukrajinu 2022. godine, Sudža postaje zadnja preostala tačka gdje je prirodni gas tekao od Rusije do Evrope kroz Ukrajinu nakon Sabotaže Nordijskog protočnog naftovoda.

Dana 4. juna 2023. Rusija je saopštila da je srušila ukrajinski dron iznad grada Sudže.

#### Ukrajinski napad 2024 
U noći 5. augusta na 6. august 2024. godine, žestoke borbe su otpočele na granici Kurske Oblasti i u okolini Sudže kao dio upada ukrajinskih snaga. Ruski izvori su potvrdili da su ukrajinska vojna jedinica i članovi pro-ukrajinskih Ruskih Volonterskih Trupa bili umiješani u ukrajinski upad i da je isti bio odbijen.

Ipak, 8. augusta, ruski vojni blogeri su izjavili:  "Sudžu su izgubili protiv nas",i da se ukrajinske snage kreću prema Lgovu. U vidu okružne podjele, grad Sudža je zvanično nazvan *Urbano Naselje Sudža*.

## Demografija 
Stanovništvo grada se umanjilo u posljednjih nekoliko decenija, i to sa 7.487 u 1989. na 5.127 u 2021. godini.

## Reference
Kategorija:CS1 upotrebe (ruski)
Kategorija:Koordinate na Wikipodacima
Kategorija:Rat u Ukrajini
Kategorija:Kurska oblast
Kategorija:Rusija
Kategorija:Geografsko-političke odlike
Profesionalni submisiv

**Profesionalni submisiv** je osoba koja obavlja submisivnu ulogu u BDSM aktivnostima u zamjenu za novac. Većina profesionalnih submisiva nema seks sa svojim klijentima.

Profesionalni submisivi su rjeđi od profesionalnih dominantnih.

## Reference 
## Vanjski linkovi 
* BDSM as business: An interview with the owners of a dungeon
* BDSM as business: Interviews with Dominatrixes

Kategorija:BDSM terminologija
Kategorija:Seksualni radnici
Lokalni izbori u Bosni i Hercegovini 2020 (Mostar)

**Lokalni izbori** za izbor 35 vijećnika Gradskog vijeća Mostara održani su 20. decembra 2020. na 150 biračkih mjesta, a pravo glasa imalo je 100.864 glasača. Glasati se moglo izlaskom na biračko mjesto, preko mobilnih timova, u diplomatsko-konzularnim predstavništima i poštom.

Ovo su bili prvi izbori od nakon postignutog političkog sporazuma između Stranke demokratske akcije (SDA) i Hrvatske demokratske zajednice Bosne i Hercegovine (HDZBiH) u julu 2020, kada su usvojeni izborni amandmani i provedena odluka Evropskog suda za ljudska prava u slučaju *Baralija protiv Bosne i Hercegovine,* a ujedno i prvi izbori održani još od 2008.

Izbori u Mostaru održavaju se po mješovitom proporcionalnom sistemu predstavljanja, gdje se bira 35 gradskih vijećnika, od kojih se 22 biraju iz šest gradskih područja, a 13 s gradske liste. Gradsko vijeće mora imati minimalno četiri vijećnika iz svakog konstitutivnog naroda i jednog iz reda Ostalih, a niko od njih ne može imati više od 15 vijećnika. Glasači dobijaju dva listića: jedan za gradsku izbornu jedinicu i jedan za gradsko područje odakle glasaju.

Gradonačelnik se bira indirektno i samo vijećnici u Gradskom vijeću mogu biti kandidati. Bira ga i smjenjuje Gradsko vijeće dvotrećinskom većinom.

### Zbirni rezultati 
### **Rezultati po izbornim jedinicama** 
Izbori su održani u ukupno sedam izbornih jedinica (šest gradskih područja i gradska lista).

#### Izborna jedinica 1 (Sjever) 
#### Izborna jedinica 2 (Stari Grad) 
#### Izborna jedinica 3 (Jugoistok) 
#### Izborna jedinica 4 (Jug) 
#### Izborna jedinica 5 (Jugozapad) 
#### Izborna jedinica 6 (Zapad) 
#### Izborna jedinica 7 (Gradska) 
## Reference 
## Vanjski linkovi 
* Zvanična stranica "Centralne izborne komisije Bosne i Hercegovine"

Mostar
2020.
Concert à quatre

Kompozicija ***Concert à quatre*** ( *Koncert za četvoro* ) je posljednje djelo francuskog kompozitora Oliviera Messiaena . Koncert je napisan za četiri solo instrumenta (klavir/piano, violončelo/čelo, flautu, obou) i orkestar.

## Kompozicija 
Olivier Messiaen je prvobitno razmišljao o tome da napiše koncert za obou solo za Heinza Holligera, a onda kompoziciju za obou, violončelo/čelo, klavir/piano, harfu i orkestar na temu Grace . Prethodno je koristio samo harfu u njegovim kantatama Prix de Rome .

U svom konačnom obliku (oboa, violončelo/čelo, klavir/piano, flauta i orkestar), *Concert à quatre* osmišljen je 1990. godine i započet je u ljeto 1991. godine. Olivier Messiaen je postojano radio na tome sve do decembra iste godine. On je prvobitno zamislio kompoziciju s pet stavova, ali je početkom 1992. njegovo oslabljeno zdravlje usporilo napredak djela i na kraju ga spriječilo da isto završi prije smrti. Ona je također dodala i napjev zvona iz istog izvora.

## Muzika 
Prvi stav ( *Entrée* ) (Ulaz) je bipartitan/dvodijelan i u njemu se suprotstavlja nekoliko muzičkih ideja: tema inspirisana Suzaninom arijom *Venite inginocchiatevi* iz 2. čina Mocartovog *Le nozze di Figaro*, transkripcije ptičijih pjesama ( vrtni pjevač, kao i ptice Novog Zelanda poput crow blue-wattle, bush canary i kākāpō ), poziv i odgovor kratkih melodijskih ćelija-motiva, dio za puhačku mašinu, žice i činele i dva zaključna akorda. Te sekvence se ponavljaju i pojačavaju u drugom dijelu.

Drugi stav je orkestarska transkripcija Messiaenove vlastite kompozicije  *Vocalise  (Vokalize)* iz 1935. godine. Ova transkripcija je prva napisana i bila je podsticaj, motiv za cijelo djelo.

## Reference 
Kategorija:Kompozicije iz 1991.
Tim Walz

mini|Walz u vojsci 1981.
**Timothy James Walz** (rođen 6. aprila 1964) jest američki političar, bivši nastavnik i penzionisani podoficir američke vojske koji od 2019. služi kao 41. guverner Minnesote. Član Demokratske stranke, kandidat je za potpredsjednika Kamale Harris na predsjedničkim izborima u Sjedinjenim Američkim Državama 2024. Bio je član Zastupničkog doma SAD-a od 2007. do 2019, predstavljajući 1. kongresni distrikt Minnesote.

Rođen je u West Pointu u Nebraski. Pridružio se Nacionalnoj gardi vojske i nakon srednje škole radio je u proizvodnji. Diplomirao je za na Chadron State College prije nego što se preselio u Minnesotu 1996. Prije kandidovanja za Kongres SAD-a, radio je nastavnik društvenih nauka i fudbalski trener u školskom okrugu Mankato u Minnesoti. Izabran je u Zastupnički dom SAD-a za 1. kongresni distrikt Minnesote 2006, pobijedivši republikanskog predstavnika Gila Gutknechta koji je služio šest mandata. Ponovno je izabran pet puta, podnoseći ostavku 2019. nakon što je izabran za guvernera. Walz je predstavljao veliki, uglavnom ruralni dio južne Minnesote koji se nalazi na granici sa Iowom.

Izabran je za guvernera Minnesote u novembru 2018, pobijedivši Republikanskog kandidata, komesara okruga Hennepin Jeffa Johnsona. Ponovno je izabran 2022, pobijedivši Republikanskog kandidata Scotta Jensena. Tokom svog drugog mandata, Walz je usvojio zakone o infrastrukturi i pitanjima životne sredine, te implementirao višestruke progresivne politike, uključujući poreske modifikacije, besplatne školske obroke, provjere posjedovanja oružja i besplatnu školarinu na fakultetu za porodice s niskim primanjima.

Kandidatkinja za predsjednicu, Kamala Harris, objavila je 6. augusta 2024. da je izabrala Walza za svog potpredsjednika na predsjedničkim izborima u SAD-u 2024.

## Potpredsjednička kampanja 2024. 
Walz je 22. jula 2024. podržao kandidaturu potpredsjednice Harris nakon povlačenja aktualnog predsjednika Joe Bidena iz predsjedničke utrke 2024. Walz je ušao u uži izbor za potpredsjednika i 6. augusta 2024. Harris je zvanično izabrala Walza za svog potpredsjednika.

Walz je zaslužan za opis "čudan" za Donalda Trumpa i druge republikance. Termin je kasnije postao uobičajena način napada demokrata.

## Reference 
## Vanjski linkovi 
* 

Kategorija:Rođeni 1964.
Kategorija:Živi ljudi
Kategorija:Američki političari
Kategorija:Savezni guverneri u Sjedinjenim Američkim Državama
Kategorija:Članovi Demokratske stranke (SAD)
Ceremonija zatvaranja Olimpijskih igara 2024.

Ceremonija zatvaranja Ljetnih olimpijskih igara 2024. održana je na Stade de France 11.&nbsp;augusta 2024.

Prema tradicionalnom olimpijskom protokolu, na ceremoniji su predstavljene kulturne prezentacije iz sadašnjih (Francuska) i sljedećih (Sjedinjene Države) zemalja domaćina, kao i završne riječi predsjednika Međunarodnog olimpijskog komiteta (MOK) Thomasa Bacha i predsjednika COJOP2024 Tonyja Estangueta; zvanična primopredaja olimpijske zastave od gradonačelnice Pariza Anne Hidalgo gradonačelnici Los Angelesa Karen Bass, čiji će grad biti domaćin Ljetnih olimpijskih igara 2028. i gašenje olimpijskog plamena. Ceremonija je uključivala mješavinu snimljenih i živih segmenata, koji su uključivali drugu polovinu prezentacije u Los Angelesu 2028, snimljenu sa Long Beacha.

## Reference 
## Vanjski linkovi
Pastel (boja)

**Pastelne** ili **pastelne boje** pripadaju svijetloj paleti boja koje, kada se opisuju u HSV prostoru boja, imaju visoku vrijednost i nisku zasićenost. Ime su dobile po umjetničkom materijalu napravljenom od pigmenta i čvrstih vezivnih sredstava, sličnom voštanim bojicama. Pastelne boje historijski su imale nižu zasićenost od boja sa istim pigmentom, zbog čega je ova porodica boja i dobila naziv.

Boje iz ove porodice obično se opisuju kao "umirujuće." Ružičasta, boja mauve i nježno plava su često korištene pastelne boje, kao i mint zelena, breskva, periwinkle, lila i lavanda. Pastelne boje su uobičajene u kawaii estetici.

## Primjeri 
## Galerija 

Datoteka:Gaiety_pastels.jpg|alt=Gaiety pastels|Veseli pasteli
Datoteka:Perles_pastel.jpg|alt=Pastel-colored beads| Perle pastelnih boja

## Reference 
Kategorija:Boje
Crno-bijelo

mini| Crno-bijela fotografija hljebnog drveta,
**Crno-bijele** slike kombinuju crnu i bijelu boju kako bi proizvele spektar ahromatskih nijansi sive boje. Poznata je i kao siva skala u tehničkom kontekstu.

## Mediji 
Različiti vizualni mediji su u historiji počeli sa crno-bijelom tehnikom, te su razvojem tehnologije prešli na tehnike u boji. Međutim, postoje izuzeci, a to je crno-bijela umjetnička fotografija, te mnoge filmske pokretne slike i umjetnički filmovi.

Rane fotografije, s kraja 19. i početka, do sredine 20. stoljeća, su se često razvijale u crno-bijeloj tehnici, kao alternativa sepiji zbog ograničene dostupnosti filmske trake u to vrijeme. Također, crno-bijela tehnika je bila prisutna i u ranim televizijskim prijenosima, koji su se prikazivali mijenjanjem intenziteta monohromatskih fosfora s unutrašnje strane ekrana, prije nego je uvedena tehnika boje od 1950-ih pa nadalje.

Crno-bijela tehnika se nastavlja koristiti u određenim dijelovima moderne umjetnosti, bilo kao stilski izbor ili za dočaravanje percepcije o historijskom djelu ili ambijentu.

### Fotografija 
[desno|mini| McDonald jezero, Nacionalni park Glacier, Montana – [Ansel Adams – snimljeno između 1933. i 1942.]]

## Savremena primjena 
Od kasnih 1960-tih, rijetko koji mainstream filmovi su snimani u crno-bijeloj tehnici. Razlozi su uglavnom komercijalni, budući da je teško prodati film za televizijsko emitovanje ako nije u boji. 1961. godina je bila posljednja godina u kojoj je većina holivudskih filmova bila objavljena u crno-bijeloj tehnici.

## Računarstvo 
U terminologiji računarstva, crno-bijelo se ponekad koristi za označavanje binarne slike koja se sastoji isključivo od čisto crnih i čisto bijelih piksela; ono što bi se inače nazivala crno-bijela slika, tj. slika koja sadrži nijanse sive, u ovom kontekstu se odnosi na sivu skalu.

## Pogledaj također 
* dr5 chrome
* List of black-and-white films produced since 1966
* Monochromatic color
* Panchromatic film
* Selective color

## Reference 
Kategorija:Boje
Kategorija:Crno-bijeli filmovi
Wolfova nagrada za matematiku

**Wolfova nagrada za matematiku** dodjeljuje se skoro svake godine[a] od strane Zadužbine Wolf u Izraelu. To je jedna od šest Wolfovih nagrada koje je ustanovila Zadužbina i dodjeljuje se od 1978; ostale su u poljoprivredi, hemiji, fizici, medicini i umjetnosti. Wolfova nagrada uključuje novčanu nagradu od 100.000 dolara.

Prema istraživanju reputacije sprovedenom 2013. i 2014, Wolfova nagrada iz matematike je treća najprestižnija međunarodna akademska nagrada u matematici, nakon Abelove nagrade i Fieldsove medalje.

## Dobitnici 
## Reference 
Kategorija:Nagrade za matematiku
Kategorija:Wolfova nagrada
Wolfova nagrada za hemiju

**Wolfova nagrada za hemiju** dodjeljuje se svake godine od strane Zadužbine Wolf u Izraelu. Jedna je od šest Wolfovih nagrada koje je ustanovila Zadužbina i dodjeljuje se od 1978; ostale su u poljoprivredi, matematici, medicini, fizici i umjetnosti.

Wolfova nagrada za hemiju smatra se jednom od najprestižnijih međunarodnih nagrada za hemiju, iza samo Nobelove nagrade za hemiju. Postati laureat Wolfove nagrade smatran je potencijalnim prethodnikom za dobijanje Nobelove nagrade. Od 2022, 12 nagrađenih su kasnije postali nobelovci; najnovija od njih je Carolyn Bertozzi, koja je iste godine dobila Nobelovu nagradu.

## Dobitnici 
Dobitnici nagrade su:

## Reference 
## Vanjski linkovi 
* 
* 
* 
* "Jerusalempost, Izrael, Wolfove nagrade 2016"
* "Jerusalempost, Izrael, Wolfove nagrade 2017"
* "Jerusalempost , Izrael, Wolfove nagrade 2018"
* "Wolfove nagrade 2019"

Kategorija:Nagrade za hemiju
Kategorija:Wolfova nagrada
Louis Crishock

**Louis John Crishock** (Arlington, 8. februar 1971) jest američki diplomat, visoki dužnosnik Službe vanjskih poslova Sjedinjenih Američkih Država na poziciji savjetnika i trenutni 13. međunarodni supervizor za Brčko distrikt od 13. augusta 2024. On je također s tom funkcijom i prvi zamjenik visokog predstavnika u Uredu visokog predstavnika u Sarajevu. Prije ovog imenovanja, obavljao je dužnost stalnog saradnika State Departmenta na Institutu Polar pri Međunarodnom centru za naučne radnike "Woodrow Wilson" u Washingtonu, D.C.

## Biografija 
Rođen je 8. februara 1971. u Arlingtonu, Virginia, SAD. Srednju školu "Bishop Ireton" u Aleksandriji završio je 1989. Diplomirao je teologiju 1993, te je dobitnik priznanja *summa cum laude* i član društva Phi Beta Kappa na Katoličkom univerzitetu Amerike u Washingtonu, D.C., a magistrirao je sociologiju na istom univerzitetu 1995. Godine 2017. bio je istaknuti diplomac Škole za nacionalnu sigurnost i strategiju resursa "Dwight D. Eisenhower" Univerziteta nacionalne odbrane, gdje je studirao energetiku.

Nakon diplomiranja 1995, Crishock je predavao sociologiju na Uralskom državnom univerzitetu u Jekaterinburgu, Rusija, u periodu od 1995. do 1996. kao dio Projekta građanskog obrazovanja. Od 1996. do 1998. bio je zamjenik direktora Projekta građanskog obrazovanja za Rusiju sa sjedištem u Moskvi, gdje je radio sa ruskim i međunarodnim kolegama na promociji razmjene obrazovanja.

Pridružuje se diplomatskoj službi u januaru 1999. Služio je na nekoliko dužnosti u inostranstvu, kao i u Washingtonu, D.C. Od 2021. do 2023. vršio je dužnost višeg zvaničnika Sjedinjenih Američkih Država za Arktik. Ostale dužnosti koje je Crishock obavljao u inostranstvu na višim rukovodnim funkcijama uključuju funkciju generalnog konzula SAD-a u Vladivostoku, te otpravnik poslova u St. George's-u, Grenada.

Posjeduje radno poznavanje srpskohrvatskih jezika, ruskog i ukrajinskog jezika. Njegovi hobiji uključuju čitanje i slušanje džez muzike. Slobodan je i nema djece.

## Reference 
Kategorija:Živi ljudi
Kategorija:Rođeni 1971.
Kategorija:Američki diplomati
Kategorija:Međunarodni supervizori za Brčko
Ismeta Krvavac (album)

**Ismeta Krvavac** prvi je album sarajevske interpretatorke Ismete Dervoz, kojeg je snimila nakon odlaska iz grupe Ambasadori. Objavila ga je 1979. na LP ploči i kaseti izdavačka kuća Diskoton. Sadrži deset pjesama od kojih je šest objavljeno na prethodnim singl pločama: Između jave i sna / Krug, Ko si ti? / Opet stare vatre gore, Tvoj stil / Kasno je. Tu su i "Noćas mi se pjesma piše" {koju je otpjevala dok je još bila članica grupe Ambasadori) kao i pjesma "Jedan stih" za koju je muziku i stihove napisao Slobodan Vujović, a pjevačku izvedbu Ismete Dervoz pratila je grupa Ambasadori.  
Muziku i tekstove napisali su: Kemal Monteno, Slobodan Đurasović, Dejan Petković, Miroslav Balta, Devad Jašarević. Aranžmane su uradili: Zvonimir Skerl ("Dobro došao u život"), Stipica Kalođera ("Kasno je", "Proljetni valcer"), Ranko Rihtman ("Između jave i sna") i  saksofonist Ambasadora Andrej Stefanović. 
Pjevačku izvedbu Ismete Dervoz u pjesmama "Dobro došao u život" "Tvoj stil" i "Kasno je" pratio je Revijski orkestar Radiotelevizije Sarajevo. 
Komponirane su u stilu plesne pop muzike i šlagera pogodnom za izvedbe na festivalima ove vrste muzike, koja je u to vrijeme bila veoma popularna. I na ovom albumu Ismeta Dervoz predstavila se publici kvalitetnim pjevačkim izvedbama, koje su se nerijetko mogle čuti na tadašnjim jugoslavenskim radio i televizijskim stanicama.

## Spisak pjesama 
## Reference 
Kategorija:Albumi iz 1979.
Kategorija:Albumi Ismete Dervoz
Kategorija:Albumi u izdanju Diskotona
Volodimir Artjuh

**Volodimir Mikolajovič Artjuh** () je ukrajinski vojni i politički vođa koji trenutno služi kao načelnik Vojne uprave Sumske oblasti. Postao je poznat tokom rusko-ukrajinskog rata, posebno za njegovo vođstvo u odbrambenom i sigurnosnom menadžmentu Sumske oblasti, koji se nalazi na severoistočnoj granici Ukrajine sa Rusijom.

## Život 
Artjuh je rođen 8. maja 1958. u Blagovješčensku u Amurskoj oblasti koja je tada bila u sastavu Ruske SSR. Kasnije u životu, diplomirao je na višekomandnoj školi za vezu u Harkovu 1979. godine. Diplomirao je na Vazduhoplovnoj akademiji Gagarin 1988. godine i na Univerzitetu nacionalne odbrane Ukrajine 2005. godine.

Artyuh je 2009. radio kao vođa Podilske podružnice državnog preduzeća "Ukrajinski državni radiofrekventni centar", savjetnik načelnika Oblasne vojne uprave Vinica, koji je bio zamjenik načelnika Generalštaba Oružanih snaga Ukrajine.

Artjuh se 2020. kandidovao za poslanika u gradskoj skupštini Vinice iz političke partije "Ukrajinska partija časti, borba protiv korupcije i organizovanog kriminala", ali nije pobedio na izborima.

U julu i avgustu 2024. Artjuh je naredio evakuaciju ukrajinskih teritorija koje graniče sa rusku Kursku oblast. Odluka je bila odgovor na eskalaciju tenzija i vojne aktivnosti, uključujući borbe u regiji Kursk, gdje su ukrajinske snage navodno zauzele nekoliko naselja. Taj potez označio je jedan od najvećih i najznačajnijih upada ukrajinskih snaga na rusku teritoriju od početka rata.

## Reference 
Kategorija:Rođeni 1958.
Kategorija:Ukrajinski političari
Gym

**Gym** je bosanskohercegovački film iz 2024 u režiji Srđana Vuletića. Film je premijerno prikazan na 30. Sarajevo film festivalu.

## Radnja
Riki je konobar u posrnuloj ketering kompaniji. Njegov mizogini kolega i budući zet Ado želi spasiti firmu tako što će prebiti vrhunsku slastičarku Melisu, bivšu saradnicu, i natjerati je da ponovo radi s njima. Svi uposleni odbace plan kao totalno glup i besmislen.

Međutim, Ado je uporni divljak i njegove kolege znaju da on neće stati dok ne bude silom zaustavljen. Riki je razapet između osjećaja za pravdu i normi u kojima tolerišemo familiju i prijatelje bez obzira na to šta oni rade.

## Uloge 
* Edin Avdagić Koja - Riki
* Dino Sarija - Ado
* Dina Mušanović - Melisa
* Rijad Gvozden - Kvrga
* Igor Skvarica - Ismar
* Adnan Omerović
* Filip Radovanović
* Faruk Hajdarević
* Mirza Dervišić - Damir
* Pavle Marković
* Aneta Grabovac
* Vanja Matović
* Davor Bojanić
* Aleš Kranjec
* Emir Fejzić
* Elma Fetić
* Anja Kraljević
* Helena Vuković
* Pavle Novaković
* Tarik Džinić
* Aldin Omerović
* Ejla Bavčić

## Reference 
## Vanjski linkovi 
* 

Kategorija:Bosanskohercegovački filmovi
Kategorija:Filmovi iz 2024.
Kategorija:Filmovi u režiji Srđana Vuletića
Kategorija:Bosanskohercegovački dramski filmovi
Kategorija:Filmovi na bosanskom jeziku
Sarajevo će biti, sve drugo će proći

**"Sarajevo će biti, sve drugo će proći"** jest pjesma posvećena Sarajevu. Muziku je napisao nekadašnji gitarist i kompozitor Crvene jabuke Zlatko Arslanagić, dok je aranžman uradio Ranko Rihtman. Strofe je napisao Đorđe Balašević, a refren Zlatan Fazlić Fazla. 

Ideja za pjesmu nastala je sredinom aprila 1992. kada se Fazliću i profesoru Zdravku Grebi javio Balašević na radiju Studio 99 i dogovorio da napiše pjesmu o Sarajevu.  

Snimljena je početkom ljeta 1992. tokom opsade Sarajeva, u okviru kulturnog stvaralaštva i muzičkih nastupa koji su se odvijali u ratnom Sarajevu. Kao ratna urednica i producentica na Radio-televiziji Bosne i Hercegovine, Ismeta Dervoz pomogla je u snimanju pjesme, koju je i otpjevala zajedno s Davorinom Popovićem, Mladenom Vojičićem Tifom, Fazlom i drugima. Osim audiosnimka, urađen je i videozapis za televizijsko emitiranje, djelo Ademira Kenovića.

I ovom pjesmom građani opkoljenog grada poslali su poruku ljubavi, mira i slobode cijelom svijetu te da se Bosna i Hercegovina brani i pjesmom.

## Muzički primjer 
* "Sarajevo će biti, sve drugo će proći" (YouTube)

## Reference 
Kategorija:Pjesme iz 1992.
Kategorija:Pjesme Đorđa Balaševića
Kategorija:Opsada Sarajeva
Ja nemam mira / Tvoje pismo

**Ja nemam mira / Tvoje pismo** četvrta je singl ploča sarajevske interpretatorke Ismete Dervoz, koju je snimila nakon odlaska iz grupe Ambasadori. Objavila ju je 1980. izdavačka kuća Diskoton.
Na A-strani je plesna pop pjesma "Ja nemam mira" koju je Dervoz prvi put otpjevala na festivalu Vaš šlager sezone 1980. Ovom pjesmom pobijedila je na muzičkom takmičenju Vaš šlager sezone koji se te godine održao u Skenderiji, osvojivši Zlatnu liru, te prvu nagradu publike i nagradu slušatelja radio stanica Jugoslavenske radiotelevizije. Muziku je komponirao Josip Sliško na tekst Miroslava Marića, dok je aranžman uradio Ranko Rihtman.
Na B-strani je "Tvoje pismo" za koju je muziku napisao Faruk Hasanbegović na tekst Kornelije Šenfeld-Oljače, dok je aranžman uradio džez i rok klavijaturist Sinan Alimanović. 
Pjevačku izvedbu Ismete Dervoz u obje pjesme pratio je Revijski orkestar Radiotelevizije Sarajevo kao i prateće pjevačice. 
Komponirane su u stilu plesne pop muzike i šlagera pogodnom za izvedbe na festivalima ove vrste muzike, koja je u to vrijeme bila veoma popularna. I na ovoj singl ploči Ismeta Dervoz predstavila se publici kvalitetnim pjevačkim izvedbama, koje su se nerijetko mogle čuti na tadašnjim jugoslavenskim radio i televizijskim stanicama. Dizajn za omot uradio je Aleksandar Domazet. 

## Muzički primjeri 
* "Ja nemam Mira"
* "Tvoje pismo"

## Reference 
Kategorija:Singlovi iz 1980.
Kategorija:Singlovi Ismete Dervoz
Kategorija:Singlovi u izdanju Diskotona
Katja Wüstenfeld

**Katja Wüstenfeld**, rođena 10. oktobra 1976. u Zinnwaldu, u Altenbergu, tada Istočna Njemačka, kao Katja Beer nekadašnja je njemačka biatlonka.

## Karijera 
### Olimpijske igre 
Katja Wüstenfeld je samo jednom nastupila na Zimskim olimpijskim igrama i to na ZOI 1998. Nastupila je samo u jednoj utrci i to na 15&nbsp;km, kada je osvojila 39-o mjesto s četiri promašaja i zaostatkom od 6:34.4&nbsp;min u odnosu na pobjednicu bugarsku biatlonku Ekaterinu Dafovsku.
 
### Svjetska prvenstva 
Wüstenfeld je nastupila na tri Svjetska prvenstva od SP 2000. do SP 2004. U pojedinačnim utrkama, najbolji joj je plasman bilo šesto mjesto na SP 2003. u utrci  masovnog starta, kada je s dva promašaja i sa 41.0&nbsp;s bila sporija od pobjednice ruske biatlonke Albine Ahatove. U ekipnim utrkama nije nastupala.

### Svjetski kup 
Prvi nastup Petre Wüstenfeld u Svjetskom kupu bio je u sezoni 1995/96, kada je u slovačkom
Breznu 18. januara 1996. zauzela 45-o mjesto u utrci na 15&nbsp;km. Najbolji rezultat u pojedinačnoj konkurenciji, joj je pobjeda u sezoni SK 2002/03. u Östersundu bez promašaja i prednošću od  50.1&nbsp;s bila brža od drugoplasirane  Linde Grubben. U štafetni utrkama je u sezoni SK 2001/02. 15. marta 2002. u Lahtiju  pobijedila s Katrin Apel, Martinom Zellner i Martinom Beck.

### Svjetska juniorska prvenstva 
### Njemačka prvenstva 
## Prestanak karijere 
Aktivnim bavljenjem biatlonom prestala se baviti 2006. godine

## Privatni život 
Njen otac Manfred Beer je bivši uspješni istočnonjemački biatlonac, majka Heidi Beer je bivša prvakinja Istočne Njemačke u sportskoj akrobaciji. Katja Wüstenfeld je u biatlon došla preko svog oca 1994. godine, nakon što je prethodno učestvovala na takmičenjima kao gimnastičarka. Njena sestra Romy Beer je takođe bila biatlonka. Katja Wüstenfeld radi na njemačkoj carini, što joj omogućilo tokom cijele biatlonske karijere. Nakon što se povukla iz takmičarskog sporta, počela je studirati ekonomiju u Dresdenu. Od 2007. godine Katja Wüstenfeld je nekoliko godina radila kao kokomentator zajedno sa Sigijem Heinrichom na emisijama o biatlonu na sportskom kanalu Eurosport. Udata je za nekadašnjeg biatlonca Jana Wüstenfelda.

## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Rođeni 1976.
Kategorija:Biografije, Altenberg (Saksonija)
Kategorija:Njemački biatlonci
Kategorija:Biatlonci na Zimskim olimpijskim igrama 1998.
Kategorija:Njemački olimpijci u biatlonu
Delphyne Peretto

**Delphyne Peretto**, rođena 9. februara 1982. u Albertvillu u Francuskoj, nekadašnja je francuska biatlonka.

## Karijera
### Olimpijske igre 
Samo je jednom nastupila na Zimskim olimpijskim igrama, i to na ZOI 2006. Osvojila je jednu bronzanu medalju u štafeti sa Sylvie Becaert, Florence Baverel-Robert i Sandrine Bailly, zaostavši 2:26.2&nbsp;min iza pobjedničke ruske štafete u sastavu: Ana Bogali, Svjetlana Išmuratova, Olga Zajceva i Albina Ahatova. Najbolji rezultat u pojedinačnim utrkama bilo joj je 14. mjesto u utrci na 7,5&nbsp;km, kada je bez promašaja i sa zaostatkom 59.8&nbsp;s bila sporija od francuske biatlonke Florence Baverel-Robert.

### Svjetska prvenstva 
Peretto je nastupila na četiri Svjetska prvenstva od SP 2005. do SP 208. Osvojila je jednu srebrnu i jednu bronzanu medalju. Srebrnu medalju osvojila je na SP 2007. u  štafeti s Florence Baverel-Robert, Sylvie Becaert i Sandrine Bailly s 1:07.8&nbsp;min zaostatka iza njemačke štafete u sastavu: Martina Glagow, Andrea Henkel, Magdalena Neuner i Kati Wilhelm. Na slijedećem prvenstvu osvojila je bronzanu medalju u štafeti s Sylvie Becaert, Marie-Laure Brunet i Sandrine Bailly, sa zaostatkom 1:35.7&nbsp;min iza njemačke štafete u sastavu: Martina Glagow, Andrea Henkel, Magdalena Neuner i Kati Wilhelm. U pojedinačnoj konkurenciji aajuspješnija je bila na  SP 2005. kada je u utrci na 15&nbsp;km s osvojila 12-o mjesto s dva promašaja i zaostatkom od 2:57.0&nbsp;min u odnosu na pobjednicu njemačku biatlonu Andreju Henkel.

### Svjetski kup 
Prvi nastup Delphyne Peretto u Svjetskom kupu bio je u sezoni 2004/05. U prvoj utrci u norveškom Beitostølenu 2. decembra 1996. je osvojila 43-o mjesto u utrci na 7,5&nbsp;km s dva promašaja i zaostatkom 1:32.4&nbsp;min u odnosu na pobjednicu Uschi Disl. Najbolji rezultat joj je osmo mjesta u utrci na 15&nbsp;km: U sezoni 2007/08. na Pokljukiu 13. decembra 2003, kada je s jednim promašajem i zaostatkom od 2:46.7&nbsp;min bila sporija od pobjednice Ekaterina Jurjeve. U štafetnim utrkama je pobijedila tri puta: U sezoni 2005/06. u Oberhofu 5. januara 2006, s Sylvie Becaert, Florence Baverel-Robert i Sandrine Bailly; u sezoni 2006/07. u Hochfilzenu 17. decembra 2006, s Florence Baverel-Robert, Sylvie Becaert i Sandrine Bailly, te 15 dana kasnije u Oberhofu 3. januara 2007. u istom sastavu.

## Prestanak karijere 
Aktivnim bavljenjem biatlonom prestala se baviti 2008. godine

## Privatni život 
## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1982.
Kategorija:Biografije, Albertville
Kategorija:Francuski biatlonci
Kategorija:Francuski olimpijci u biatlonu
Kategorija:Osvajači medalja na Svjetskim prvenstvima u biatlonu
Kategorija:Biatlonci na Zimskim olimpijskim igrama 2006.
Kategorija:Osvajači bronzane medalje na Olimpijskim igrama (Francuska)
Kategorija:Osvajači medalja na Zimskim olimpijskim igrama 2006.
Plavi jorgovani (pjesma)

**Plavi jorgovani** jest pjesma sarajevske interpretatorke i nekadašnjeg člana pop grupe Ambasadori Ismete Dervoz. Snimljena je na dvostrukom LP albumu kojeg je 1988. objavila izdavačka kuća Diskoton. Pjesmom "Plavi jorgovani", Dervoz se posljednji put takmičila na festivalu Vaš šlager sezone , koji je obilježio većinu njene karijere.
Njenu pjevačku interpretaciju pratio je Revijski orkestar Radiotelevizije Sarajevo. "Plavi jorgovani" komponirana je u pop i šlager maniru, a aranžman je uradio Ranko Rihtman.

## Reference 
Kategorija:Pjesme iz 1988.
Kategorija:Pjesme Ismete Dervoz
Kategorija:Albumi u izdanju Diskotona
Paintbrush (softver)

**Paintbrush** jest uređivač rasterske grafike za Mac OS X. Cilj mu je bio zamijeniti MacPaint, uređivač slika za klasični Mac OS koji je posljednji put objavljen 1988, alternativa je Microsoft Paint-u. Ima osnovne mogućnosti uređivanja rasterskih slika i jednostavan interfejs dizajniran za laku upotrebu. Izvozi slike u formatima PNG, JPG, BMP, GIF i TIFF. Aplikacija se često koristi za piksel art zbog opcije mreže, a nije namijenjena za slike velikih razmjera ili uređivanje sličica ili fotografija u stilu GIMP-a ili Photoshopa.

## Karakteristike i mogućnosti 
Uređivač sadrži jednostavan alat za slobodno crtanje četkicom, alat za brisanje, alat za odabir, alat za slobodno prskanje sprejom koji nanosi nekoliko piksela na određeno područje umjesto samo jednog, alat za popunjavanje, alat "bomba" koji briše cijelu stranicu, alat za linije, alat za krivulje, alat za kvadrat, krug/oval i zaobljeni kvadrat, alat za tekst, pipetu za biranje boje, te alat za zumiranje i odzumiranje. Zumiranje se može povećati do 1600%, dok se odzumiranje može postaviti do 25%. Postoje prilagodljive veličine poteza koje se odnose na alat za četkicu, gumicu i sprej. Veličina poteza 1 ima širinu od 1 piksela, dok veličina poteza 10 ima širinu od 19 piksela. Alat za tekst omogućava korisnicima da biraju fontove iz izbornika fontova na svom računaru. Također, boje se mogu birati iz palete.

Paintbrush uključuje mogućnost prikaza mreže koja prikazuje svaki pojedinačni piksel na mreži. Ova opcija je posebno korisna za umjetnike koji rade s pikselima.

Aplikacija uključuje opciju inverzije boja i funkciju isjecanja odabranog područja.

Kao i Microsoft Paint, može izvoziti sve univerzalne formate slika kao što su PNG, JPEG, BMP, GIF ili TIFF.

## Ograničenja 
Aplikacija je isključivo 2D bitmap uređivač i kao takva nema mogućnosti za vektorsku grafiku.  Nije dizajnirana za manipulaciju fotografijama, pa stoga nema napredne alate za uređivanje fotografija kao što su saturacija, ekspozicija, oštrina ili nijansa.

Uređivač je ograničen time što četkica, sprej i gumica ne nanose boje s opacitetom ili transparentnošću.

## Također pogledajte 
* Poređenje rasterskih grafičkih uređivača
* GIMP
* Pixelmator
* Seashore

## Reference 
## Vanjski linkovi 
* 
* 

Kategorija:Rasterska grafika
Kategorija:Mac OS
41./441. slavna mostarska brigada

**41./441. slavna mostarska brigada** bila je brigada Armije RBiH, koja je 13. 7. 1992. formirana od jedinica Teritorijalne odbrane, rezervnog sastava MUP-a RBiH i Patriotske lige pod nazivom "1. mostarska brigada".

Dana 13. 3.1993, brigada je preimenovana u *41. motorizovanu brigadu* i dobija naziv "Slavna", da bi 16. 2. 1995. ponovo promijenila naziv u *441. motorizovanu brigadu "Slavnu"*, a počasni naziv "Viteška" dobila je pred sam kraj rata.

Nakon rata brigada se transformiše u *401. motorizovanu brigadu "Vitešku"*, 1. Korpusa Vojske Federacije BiH.

Cijelo vrijeme rata brigada je bila u sastavu Četvrtog korpusa Armije Republike Bosne i Hercegovine i bila je stacionirana u Mostaru, a borbena dejstva je izvodila na cijelom hercegovačkom ratištu.

## Ratni put 
#### Brojno stanje 
Kroz brigadu je prošlo 8974 pripadnika, a od pripadnika brigade formirana komanda Četvrtog korpusa sa prištapskim jedinicama.
*Brigada je brojala između 1800 i 2300 pripadnika.
* 598 pripadnika brigade je poginulo, dok se 46 pripadnika vode kao nestali.
* Više od 1220 pripadnika brigade je ranjeno, te su liječeni u inostranstvu, kao i u Splitu, Zenici, Konjicu, Jablanici i Mostaru.

## Odlikovanja pripadnika brigade 
* 53 pripadnika odlikovana su ratnim priznanjem "Zlatni Ljiljan", od čega 28 posthumno.
* Brigadni general Midhad Hujdur, Orden heroja oslobodilačkog rata, posthumno.
* Pukovnik Mirza Humo, Orden Zlatnog grba sa mačevima, posthumno.

## Reference 
## Vanjski linkovi 
41. MOTORIZOVANA BRIGADA “SLAVNA”

Kategorija:Brigade Armije Republike Bosne i Hercegovine
Kategorija:Viteške brigade Armije Republike Bosne i Hercegovine
Kategorija:Slavne brigade Armije Republike Bosne i Hercegovine
Kategorija:Četvrti korpus Armije Republike Bosne i Hercegovine
Djed Mraz u Bosni

**Djed Mraz u Bosni** bosanskohercegovački je film iz 2024. u režiji Emira Kapetanovica i scenariju Vahida Durakovića.

Film je premijerno prikazan na 30. Sarajevo Film Festivalu.

## Radnja
Decembar 2023, glumačka trupa kreće na turneju sa predstavom o Djedu Mrazu kako bi proširili praznično veselje u malim mjestima postratne Bosne i Hercegovine. Dok su djeca oduševljena, pojava Djeda Mraza ponovo rasplamsava stare sukobe među odraslima.

## Uloge
* Mirvad Kurić - Burhan
* Zana Marjanović - Selma
* Miraj Grbić - Zoka
* Mirza Tanović - Džeri
* Kristin Winters - Ela
* Goran Kostić - Merdžo
* Marija Omaljev
* Alek Kapetanović Marjanović - Niko
* Vanessa Glođo - Zumra
* Saša Oručević - Ivo
* Rijad Gvozden - Tarik
* Miro Barnjak - Besim
* Slaven Knezović
* Armin Omerović - Kemal
* Mara Auriel - Ivana
* Mario Knezović - Pjevač
* Selma Gusinac - mlada
* Matea Živanov - Merdžina supruga
* Goran Lozo - Marko
* Silvije Nuić - gitarista
* Almir Mujagić - hodža
* Suad Velagić - ministar
* Amel Ugarak - gospodin
* Paša Ugarak - gospođa
* Adis Sirbubalo - klavijaturista
* Sanel Ugarak - Zilo
* Anes Beglerbegović - bubnjar
* Amir Hadžić - načelnik
* Omar Kustrić - Merdžin vozač
* Berina Duraković - dežurna učenica
* Nikola Galić - basista
* Jusuf Hozić - Marić
* Semir Beganović - mladoženja
* Zijo Bajrić - Zijo
* Enis Bevrnja - djed
* Ilhana Busatlić - ministarka
* Ajla Beganović - recepcionerka
* Jasmina Blaco Durek - načelnikova supruga

## Reference
## Vanjski linkovi 
* IMDb

Kategorija:Filmovi iz 2024.
Kategorija:Bosanskohercegovački filmovi
Kategorija:Filmovi s radnjom u Bosni i Hercegovini
Irina Nikulčina

**Irina Nikulčina** (), rođena 8. decembra 1974. u Razlogu, nekadašnja je bugarska biatlonka i skijašica-trkačica.

## Karijera 
### Olimpijske igre 
#### Biatlon 
Nikulčina je nastupila dva puta na olimpijskim igrama: Na ZOI 2002. i na ZOI 2006. Na ZOI 2002. u utrci potjere osvojila je bronzanu medalju s dva promašaja i zaostatkom od 8.1&nbsp;s u odnosu na pobjednicu rusku biatlonku Olgu Medvedcevu. Najbolji plasman u ekipnim disciplinama joj bilo joj je bilo četvrto mjesta na ZOI 2002. u štafeti s Pavlinom Filipovom, Ivom Karađozovom i Ekaterinom Dafovskom, kada su izgubili treće mjesto samo za šest sekundi od ruske štafete u sastavu: Olga Piljova, Galina Kukljeva, Svjetlana Išmuratova i Albina Ahatova.

#### Skijaško trčanje 
### Svjetska prvenstva 
#### Biatlon 
Nastupila je na osam Svjetskih prvenstava od SP 1999. do SP 2007, ali nije osvojila ni jednu medalju. U pojedinačnim utrkama, najbolji su joj plasman bila dva šesta mjesta: Na SP 2000. u utrci masovnog starta, te na SP 2004. u utrci na 7,5&nbsp;km. U ekipnim utrkama je na SP 2000. u štafeti s Pavlinom Filipovom, Radkom Popovom i Ivom Karađozovom osvojila šesto mjesto, kao i na slijedećem prvenstvu u štafeti s Pavlinom Filipovom, Radkom Popovom i Ekaterinom Dafovskom, te na SP 2004. u štafeti u istom sasatavu.  

#### Skijaško trčanje 
### Svjetski kup 
#### Biatlon 
Prvi nastup Nikulčine u Svjetskom kupu bio je u sezoni 1998/99, kada je 11. decembra 1998. u Hochfilzenu u utrci na 7,5&nbsp;km osvojila 76-o mjesto s četiri promašaja i zaostatkom od 4:12.7&nbsp;min u odnosu na pobjednicu Magdalenu Forsberg. U pojedinačnim disciplinama, najbolji rezultati so joj: Treće mjesto u sezoni 1999/00. na Pokljuki u utrci na 7,5&nbsp;km 18. decembra 1999, te treće mjesto u sezoni 2001/02. u Ruhpoldingu 19. januara 2002. u utrci na 7,5&nbsp;km. U štafetnim utrkama dva puta je bila treća: U sezoni 1999/00. na Pokljuki 12. decembra 1999. s Pavlinom Filipovom, Radkom Popovom i Ivom Karađozovom, te u sezoni 2001/02. u Hochfilzenu u istom sastavu.

#### Skijaško trčanje 
## Prestanak karijere 
Aktivnim bavljenjem biatlonom prestala se baviti 2007. godine

## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Rođeni 1974.
Kategorija:Živi ljudi
Kategorija:Biografije, Razlog
Kategorija:Bugarski biatlonci
Kategorija:Bugarski skijaši-trkači
Kategorija:Bugarski olimpijci u biatlonu
Kategorija:Bugarski olimpijci u skijaškom trčanju
Kategorija:Skijaši-trkači na Zimskim olimpijskim igrama 1994.
Kategorija:Skijaši-trkači na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Osvajači bronzane medalje na Olimpijskim igrama (Bugarska)
Kategorija:Osvajači medalja na Zimskim olimpijskim igrama 2002.
Zumra Mulalić

**Zumra Mulalić** bila je bosanskohercegovačka interpretatorka tradicionalne narodne muzike, sevdalinke. 

## Biografija 
Rođena je 1928. u Doboju. Pjevala je u vrijeme kada se pojavljuju prve žene koje prekidaju tradiciju samo muških pjevača i kreću u javne nastupe. U početku nisu bile profesionalne pjevačice, jer je u tom vremenu i kulturi to smatrano sramotnim. Zumra Mulalić zajedno sa Sofkom Nikolić, Lelom Karlović, Rejhanom Osmančević i drugim spada među prve profesionalne pjevačice sevdalinki. Na početku karijere 1950-ih, pjevala je uz narodni orkestar, odnosno uz pratnju harmonike Ismeta Alajbegovića "Šerbe", a kasnije i Tamburaškog orkestra Radiotelevizije Sarajevo. 

Značajna je po pjevanju starih sevdalinki i njihovom dokumentiranju, a najbolji primjer je "Sini, sini sjaj-mjeseče", koja je dobila ime po prvom stihu iz pjesme "Pod demir-pendžerom" Safvet-beg Bašagića.

## Diskografija 
### Singlovi i EP 
* Od kako je Banja Luka postala / Svadili se orli i sokoli, Jugoton, 1952.
* Gdje si dragi, živa željo moja? / Sarajevo, behara ti tvoga, Jugoton, 1952.
* Konja kuje brate Sulejmane, EP, Jugoton, 1966.
* Skupile se cure u sokaku, EP, Diskos, 1967.

## Reference 
Kategorija:Rođeni 1928.
Kategorija:Umrli 1993.
Kategorija:Sevdalije
Kategorija:Biografije, Doboj